Светослав Иванов
Кротко вали по червените покриви…

chitanka.info

Кротко вали по червените покриви.

И мирише на топла земя, кокошките мигат утихнали.

Ръси се цвят, дърветата млади и бели са

Скоро пак ще родят, като бременни булки се срамят

Пийнали дядовци към дома са повлекли галошите.

Тихо мърморят, че ги чака кавгата край портата.

От кога все скучае престарялата баба.

Блее овца, от скука полайва и кучето.

И е мокро и тихо, бълбукат мехури по локвите.

Чувствам се болен и стар, но е чисто и хубаво.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.